** Ministerul Mediului, Apelor si Padurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 14441 / 8461 / 20.12.2023

**PROIECT DECIZIA ETAPEI DE ÎNCADRARE**

**NR. \_\_\_ din\_\_\_\_\_\_\_\_\_**

Ca urmare a solicitării de emitere a acordului de mediu adresate de **COMUNA ULIESTI**,cu sediul în com. Uliesti, sat Uliesti, str. Principala, nr. 225, jud. Dambovita, înregistrată la sediul Agenției pentru Protecția Mediului (APM) Dâmbovița cu nr. 14441 din data de 27.09.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 30.11.2023 că proiectul  **”Infiintare retea de alimentare cu apa in comuna Uliesti, judetul Dambovita”**, propus a fi amplasat în com. Uliesti, satele Stavropolia, Jugureni, Manastioara, Ragu (DC77), Uliesti (DN61), jud. Dambovita, **nu se supune evaluării impactului asupra mediului / nu se supune evaluării adecvate / nu se supune evaluării impactului asupra corpurilor de apă;**

Justificarea prezentei decizii:

1. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:
2. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2, pct. 13, lit. a;
3. impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;
4. nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;
5. Motivele pe baza cărora s-a stabilit neefectuarea evaluării adecvate sunt următoarele:

* terenul pe care se va realiza investiția este amplasat com. Uliesti, satele Stavropolia, Jugureni, Manastioara, Ragu (DC77), Uliesti (DN61), jud. Dambovita, nu este amplasat intr-o arie naturala protejata de interes național sau comunitar;
* proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare;



**AGENŢIA PENTRU PROTECŢIA MEDIULUI DÂMBOVIŢA**

Str. Calea Ialomiţei, nr. 1, Târgovişte, Cod 130142

E-mail: [office@apmdb.anpm.ro](mailto:office@apmdb.anpm.ro); tel./fax: 0245213959/0245213944

*Operator de date cu caracter personal, conform Regulamentului (UE) 2016/679*

1. Motivele pe baza cărora s-a stabilit neefectuarea evaluării impactului asupra corpurilor de apă:

* Conform proiectului de aviz de gospodarire a apelor inregistrata la APM Dambovita emis de A.B.A. Arges-Vedea;

1. ***Caracteristicile proiectelor***
2. ***mărimea proiectului***:

Prin prezentul proiect se propune realizarea unui sistem centralizat de alimentare cu apa potabila, avand ca sursa de apa bruta, puturi forate.

Sistemul de alimentare cu apa va fi compus din:

* captarea apei;
* dezinfectia, inmagazinarea si pomparea apei;
* retea de distributia a apei potabile si pentru stingerea incendiilor;

**Captarea apei**

Sursa de apa este sursa subterana si este compusa din 2 puţuri de medie adâncime, de tipul forat si sunt/este amplasate in intravilanul localităţii Stavropolia, jud. Dambovita. Capacitatea instalata a sursei este de 10 l/s.

Fiecare foraj va fi prevazut cu cu o cabina de protectiv prevazuta cu capac si incuietoare pentru interventii la foraj.

Pentru fiecare foraj au fost prevazute a se monta dispositive pentru masurarea debitului de apa la putul forat.

Forajele de alimentare cu apa se vor executa in sistem hidraulic, iar modalitatea de pozare si de fixare a filtrelor se va stabili de catre asistenta tehnica hidrogeologica, numai dupa interpretarea observatiilor de la forare si corelarea lor cu datele litologice.

Debitele rezultate de la foraje vor fi tranzitate prin intermediul unei retele telescopice realizata din PEHD, SDR17, PN10, De 90÷125mm catre gospodaria de apa unde urmeaza a fi tratata (daca este cazul), dezinfectata si distribuita populatiei.

**Tratarea apei brute**

Functie de buletinul de analize al apei captate din putul forat se va stabili procesul de tratare al apei.Capacitate proiectata: 10 [l/s] cu posibilitatea de extindere in etapele viitoare de dezvoltare.

Se propune o statie compacta de tratare a apei alcatuita din mai multe trepte de filtrare, aleasa in functie calitatea apei, astfel incat fiecare treapta sa retina o anumita grupa de poluanti.

Statia de tratare a apei va fi compusa functie de buletinul de analize al apei din urmatoarele echipamente:

* sistem de preclorinare cu clor gazos;
* debitmetru apa;
* grup de pompare de proces;
* filtru automat cu pat catalitic;
* filtru automat cu pat de carbune activ;
* sistem de postclorinare cu hipoclorit de sodiu;
* vana de reglaj debit;
* rezervor de reactie;
* container pentru echipamente cu 2 compartimente cu ventilatie si incalzire;

**Inmagazinarea apei**

Pentru inmagazinarea apei potabile si a rezervei de apa pentru incendii s-a prevazut un rezervor de inmagazinare cu capacitatea de 400mc , amplasat la cota terenului amenajat, in interiorul gospodariei de apa. In locatie se va pastra spatiu pentru un al doilea rezervor pentru viitoarea extindere a retelei de apa.

**Pomparea apei**

Pentru a realiza presiunea si debitul necesar in reteaua de distributie se prevede o statie de pompare cu un grup de pompe situat in incinta gospodariei de apa, care va fi echipat cu pompe centrifuge vertical cu turatie variabila (4+1) avand : Qpompa = 8 l/s; Qtotal= 32 l/s; H=60 mCA; P=9kW/pompa.

Pe conducta de refulare a pompelor se vor monta 2 vase de hidrofor avand 500 litri capacitate fiecare. Vasele de hidrofor avand rolul de preluare a loviturilor de berbec din instalatia de apa.

Grupul de pompare va fi prevazut cu convertizor de frecventa, prin care se obtine variatia turatiei la fiecare pompa (alternativ), astfell incat se realizeaza in reteaua de distributie o presiune constanta si un debit variabil, care se muleaza perfect pe curba de consum. In acest fel energia consumata este minima.

**Retea de distributia a apei potabile si pentru stingerea incendiilor**

Reteaua de distributie cu apa potabila si stingerea incendiilor din satele Olteni, Jugureni, Mânăstioara, Stavropolia se va executa din tevi din PEHD, PE100, SDR17, PN10 avand diametre cuprinse intre 63 mm si 250mm 17200 m. De-a lungul retelei de distributie a apei se vor monta 704 bransamente de alimentare cu apa pentru proprietati si institutii.

Conductele de distributie a apei se vor poza pe domeniul public in acstamentul drumurilor locale sau in spatiul cuprins intre rigola si gardurile proprietatilor. Conductele de apa se vor poza sub adancimea de inghet si la o distanta de minim 1,5 m fata de stalpii de iluminat sau telefonie.

Reteaua de alimentare cu apa va fi echipata cu camine de sectorizare, de golire si aerisire-dezaerisire. Caminele vor fi realizate din beton, dimensiunile acestora variind in functie de echiparea fiecarui camin in parte.

Hidrantii supraterani vor fi amplasati in trotuar la maxim 2 m de marginea cailor de circulatie, iar prin intermediul lor se va putea realiza si spalarea retelei de alimentare cu apa.

Racordarea hidrantilor la conducta de apa se va face prin intermediul unei conducte de PEHD, pozata cu generatoarea superioara la limita adancimii de inghet.

Conducta din PEHD va fi pozata in acostamentul sau carosabilul drumurilor locale (evitandu-se spargerea drumurilor asfaltate sau sistematizate) pe cat de mult posibil, urmand ca sapatura pentru pozarea conductelor retelei de distributie sa se executa atat manual cat si mecanizat, iar umplutura si compactarea se vor realiza in straturi de 10-15 cm. Conductele se vor aseza pe un pat din material necoeziv (nisip) avand granulometria intre 1-7mm si grosimea de 15 cm, deasemenea peste generatoarea superioara se va realiza un strat de umplutura cu grosime de 20 cm din acelasi material necoeziv (nisip) cu aceeasi granulometrie. In continuare se va folosi ca material de umplutura materialul rezultat din sapatura selectat.

Pentru proprietatile de pe drumurile locale asfaltate, traversarile carosabilului se vor face prin foraj orizontal in tub de protectie din teava de otel zincat. Lungimea medie a unei subtraversari prin foraj orizontal a carosabilului fiind de 8 ml.

1. *producţia de deşeuri*: deşeurile generate în perioada de execuţie cât şi în perioada de funcţionare vor necesare realizării proiectului vor fi preluate de la societăţi autorizate; vor fi stocate selectiv şi predate către societăţi autorizate din punct de vedere al mediului pentru activităţi de colectare / valorificare / eliminare;
2. *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);
3. *riscul de accident, ţinându-se seama în special de substanţele şi de tehnologiile utilizate*: nu este cazul;
4. ***Localizarea proiectelor***
   1. Utilizarea existentă a terenului: terenul ce urmeaza a fi ocupat de lucrarile proiectate apartine in intregime intravilanului domeniului public al com. Selaru, jud. Dambovita; categoria de folosinta – neproductiv (cai de comunicatie).
   2. Relativa abundenţă a resurselor naturale din zonă, calitatea şi capacitatea regenerativă a acestora: nu este cazul;
   3. capacitatea de absorbţie a mediului, cu atenţie deosebită pentru:
5. zonele umede: nu este cazul;
6. zonele costiere: nu este cazul;
7. zonele montane şi cele împădurite: nu este cazul;
8. parcurile şi rezervaţiile naturale: nu este cazul;
9. ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;
10. zonele de protecţie specială, mai ales cele desemnate prin Ordonanţa de Urgenţă a Guvernului nr. **[57/2007](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. **[5/2000](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm)** privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. **[107/1996](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr. **[930/2005](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm)** pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;
11. ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;
12. ariile dens populate: nu e cazul - lucrările propuse se află într-o zonă cu locuinţe individuale;
13. peisajele cu semnificaţie istorică, culturală şi arheologică: nu este cazul;
14. ***Caracteristicile impactului potenţial:***
15. extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;
16. natura transfrontieră a impactului: nu este cazul;
17. mărimea şi complexitatea impactului: impact relativ redus şi local atât pe perioada execuţiei proiectului;
18. probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);
19. durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor / mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756 / 2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice.

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* conform avizului de gospodarire a apelor nr. 241 din data de 24.08.2023 emisa de Administratia Bazinala de Apa Arges-Vedea;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

In timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009:2017 / C 91:2020 – Acustica Urbană - limite admisibile ale nivelului de zgomot, STAS 6156 / 1986 - Protecţia împotriva zgomotului in construcţii civile si social - culturale şi OM nr. 119 / 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:

* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei / 30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

* se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Atât în perioada de construire cât și în cea de funționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005 precum si Ordonanta de urgenta nr. 92 / 2021, privind regimul deşeurilor, aprobata prin Legea 17 / 2023.***

**Lucrări de refacere a amplasamentului**

* la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;
* se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;
* modul de depozitare al deşeurilor/valorificare şi monitorizarea cantităţilor de deşeuri generate; predarea deşeurilor către operatori autorizaţi în valorificarea / eliminarea deşeurilor;
* respectarea normelor de securitate, respectiv a normelor de securitate a muncii;
* nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi / sau tehnice corespunzătoare de atenuare a impactului;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. **[554/2004](https://idrept.ro/00079384.htm)**, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare

**p.DIRECTOR EXECUTIV,**

**Maria MORCOASE**

**p.Șef Serviciu A.A.A, Întocmit,**

Florian STANCESCU consilier A.A.A. Andrei Valentin CALINESCU

**p.Sef Serviciu C.F.M.**

Laura Gabriela BRICEAG